stanford-oval/wikipedia huggingface dataset:
Kimberly Birrell

| Kimberly Birrell |
| --- | --- |

Henkilötiedot
Syntynyt: 29. huhtikuuta 1998 (ikä 26)
Kansalaisuus:   Australia
Tennispelaaja
Pituus:  170 cm
Kätisyys:  oikea
Ammattilaisena:  2014–
Palkintorahat:  1 276 134 USD
Kaksinpeli
Paras sijoitus:  157. (28.1.2019)
Voitot/tappiot:  209–178
Grand Slam -turnauksissa
Australian avoimet:  3. kierros (2019)
Nelinpeli
Paras sijoitus:  162  (9. syyskuuta 2024)
Voitot/tappiot:  67–76
Aiheesta muualla
ITF
WTA
Kimberly Birrell (s. 29. huhtikuuta 1998 Düsseldorf, Saksa) on australialainen tennispelaaja. Parhaimmillaan hän on ollut kaksinpelissä WTA-listan sijalla 157 tammikuussa 2019. Hän on voittanut urallaan kaksi ITF-turnausta kaksinpelissä.
Tammikuussa 2016 Birrell saavutti ensimmäisen voittonsa WTA-kiertueella voitettuaan Hobartin turnauksen avauskierroksella Danka Kovinićin. Nelinpelissä hän pääsi loppuotteluun Jarmila Wolfen kanssa. Australian avoimissa 2016 Birrell hävisi ensimmäisellä kierroksella yhdeksänneksi sijoitetulle Karolína Plíškoválle. Australian avoimissa 2019 hän ylsi kolmannelle kierrokselle voitettuaan Paula Badosa Gibertin ja 29:nneksi sijoitetun Donna Vekićin mutta hävisi sitten toiseksi sijoitetulle Angelique Kerberille.
Aiheesta muualla

Kuvia tai muita tiedostoja aiheesta Kimberly Birrell Wikimedia Commonsissa
Kimberly Birrell WTA:n sivuilla (englanniksi)
Kimberly Birrell ITF:n sivuilla (englanniksi)
Dorylaios (Mithridates VI)

| Dorylaios> Δορύλαιος.Henkilötiedot |
| --- | --- |
Syntynyt: 100-luku eaa. Pontos
Kuollut: 1. vuosisata eaa.
Ammatti:  sotilas
Dorylaios (m.kreik. Δορύλαιος, lat. Dorylaeus; 100-luku/1. vuosisata eaa.) oli antiikin kreikkalainen sotilas, joka oli Mithridates VI:n sotapäällikkö.
Dorylaios kuului merkittävään pontoslaiseen kreikkalaissukuun, jolla oli yhteyksiä Pontoksen kuninkaisiin. Hänen isänsä oli Filetairos, joka oli vanhemman Dorylaioksen veli. Tämä vanhempi Dorylaios oli toiminut Mithridates V:n sotapäällikkönä. Nuorempi Dorylaios palveli Mithridates VI:tta niin kutsutuissa Mithridateen sodissa roomalaisia vastaan.
Koiramme

Koiramme on suomalainen, kymmenen kertaa vuodessa (12 numeroa) ilmestyvä koiraharrastajien aikakauslehti. Lehti on perustettu 1896. Sitä julkaisee ja kustantaa Showlink Oy / Koiramme. Sen tarkastettu levikki oli 124 639 kappaletta vuonna 2008 . Lehden päätoimittaja on Tapio Eerola. Lehden toimitus sijaitsee Janakkalan Turengissa.
Kennelliitto julkaisee myös Metsästyskoiramme-lehteä, jossa osa sivuista on korvattu metsästyskoira-aiheisella sisällöllä.
Kiinteistökuningatar Kaisa

| Kiinteistökuningatar Kaisa |
| --- | --- |

Tyyli:  reality
Kestoaika:  21 min
Pääosissa:  Kaisa Liski
Alkuperämaa:   Suomi
Verkko:  Liv
Esitetty:  24. elokuuta 2011 – 3. joulukuuta 2011
Tuotantokausia:  1
Jaksoja:  15
Tuotanto
Tuottaja(t):  Riina Kullas
Vastaava(t) tuottaja(t):  Miska Berg
Ohjaaja(t):  Jaakko Kangas
Tuotantoyhtiö(t):  Century Films
Aiheesta muualla
Virallinen sivusto
Kiinteistökuningatar Kaisa oli Liv-kanavalla syksyllä 2011 esitetty suomalainen tositelevisiosarja, joka kertoi Kaisa Liskin työstä kiinteistönvälittäjänä. Sarjassa seurattiin myös Liskin yksityiselämää. Sarjan kertojana nähtiin Kaisan tytär Amanda Kallio.
Syksyllä 2012 sarja jatkui nimellä Kaisa ja puoli valtakuntaa.
Aiheesta muualla

Ohjelman viralliset sivut (Arkistoitu – Internet Archive)
Katerina Graham

| Katerina Graham |
| --- | --- |
 Kat Graham 2017.
Henkilötiedot
Koko nimi:  Katerina Alexandre Hartford Graham
Syntynyt: 5. syyskuuta 1989 (ikä 35)  Geneve, Sveitsi
Ammatti:  näyttelijä laulaja tanssija malli
Näyttelijä
Taiteilijanimet:  Kat Graham
Aktiivisena:  1998–
Merkittävät roolit:  Bonnie Bennett (Vampyyripäiväkirjat)
Aiheesta muualla
Viralliset kotisivut
IMDb 
Kat Graham vuonna 2013.
Katerina Alexandre Hartford ”Kat” Graham (s. 5. syyskuuta 1989 Geneve, Sveitsi) on yhdysvaltalainen näyttelijä, laulaja, tanssija ja malli. Graham on esiintynyt lukuisissa televisiosarjoissa, elokuvissa ja musiikkivideoissa. Vuonna 2009 Graham sai Bonnie Bennettin roolin Vampyyripäiväkirjat-televisiosarjasta.
Yksityiselämä

Graham meni vuonna 2022 kihloihin pitkäaikaisen poikaystävänsä, ohjaaja Darren Genetin kanssa.
Tausta

Graham syntyi Genevessä, Sveitsissä ja varttui Los Angelesissa, Kaliforniassa. Hänen isänsä Joseph on liberialainen ja äitinsä Natasha juutalainen. Isä toimi Genevessä YK:n journalistina Grahamin syntyessä. Grahamin isä oli musiikkituottaja ja hänen isoisänsä puolestaan YK:n rauhanlähettiläs, joka palveli yhteensä 40 vuotta Hollannissa, Ruotsissa, Romaniassa ja Keniassa.
Grahamin vanhemmat erosivat hänen ollessaan viisivuotias. Hänellä on yksi velipuoli Yakov. Graham kävi hepreankielistä koulua ja osaa englantia, espanjaa ja ranskaa sekä hieman portugalia ja hepreaa. Hänet kasvatettiin juutalaiseksi.
Ura > Mainokset

Graham aloitti uransa viihdealalla kuusivuotiaana ja esiintyi seuraavien kahdeksan vuoden aikana lukuisten yhtiöiden mainoksissa, muun muassa Barbie, Kmart, Pop-Tarts ja Edison. 17-vuotiaana Graham osallistui Fantan kansainväliseen mainoskampanjaan.
Ura > Tanssijan ura

Koreografi Fatima Robinson huomasi Grahamin tämän ollessa 15-vuotias ja pyysi tätä esiintymään BET Awards -gaalassa lil' Bow Wown taustatanssijana. Seuraavaksi Graham työskenteli muun muassa Missy Elliottin, Pharrellin ja Jamie Foxxin taustatanssijana sekä eri koreografien kanssa. Graham on esiintynyt useissa musiikkivideoissa, mukaan lukien Akonin "Lonely", Justin Bieberin ja Usherin "Somebody to Love", 112:n "What if", John Legendin "Used to Love", B2K:n "Why I Love You", Musiq Soulchildin "B.U.D.D.Y" ja Nellyn "Just A Dream".
Ura > Televisio

Graham debytoi televisiossa vuonna 2002 Disney Channelin nuortensarjassa Lizzie McGuire. Sen jälkeen hän on esiintynyt sarjoissa kuten C.S.I., O.C., Veljemme on nero, Kovaa lääkettä ja Like Family. Graham esitti myös Jacksonin tyttöystävää Allisonia Hannah Montanassa. Hänen läpimurtonsa oli  Bonnie Bennettin rooli CW:n televisiosarjassa Vampyyripäiväkirjat.
Ura > Elokuvat

Graham on esiintynyt muun muassa elokuvissa 17 Again, Our First Christmas, Dance Fu, Honey 2 ja The Roommate.
Graham näytteli Jada Pinkettiä vuonna 2017 ilmestyneessä Tupac Shakurista kertovassa elämäkertaelokuvassa All Eyez On Me.
Ura > Musiikki

Näyttelijän ja tanssijan uransa ohella Graham alkoi panostaa uraansa laulajana. Yksi Grahamin ensimmäisistä kappaleista, "Derailed", sisältyi Jean-Claude Van Dammen elokuvan soundtrackiin.
Vuonna 2010 Graham julkaisi singlen "Sassy". Vuonna 2012 hän julkaisi kappaleet "Put Your Graffiti On Me" ja "Wanna Say", sekä uusimman singlensä "1991" vuonna 2015.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1998 | Ansa vanhemmille | The Parent Trap | Jackie |
| 2004 | Pähkähullu perheloma | Johnson Family Vacation | tanssija |
| 2009 | 17 Again | 17 Again | Jamie |
| 2011 | Honey 2 | Honey 2 | Maria Ramirez |
| 2011 | Dance Fu | Dance Fu | Chaka Lovebell |
| 2011 | The Roommate | The Roommate | Kim Johnson |
| 2012 | Boogie Town | Boogie Town | Ingrid |
| 2014 | Addicted | Addicted | Diamond |
| 2017 | All Eyez On Me | All Eyez On Me | Jada Pinkett |
| 2017 | Where's the Money | Where's the Money | Alicia |
| 2017 | Where's the Money | Alicia |  |
| 2018 | How It Ends | Samantha |  |
| 2018 | The Holiday Calendar | Abby Sutton |  |
| 2019 | The Poison Rose | Rose |  |
| 2020 | Cut Throat City | Demyra |  |
| 2020 | Emperor | Delores |  |
| 2020 | Operation Christmas Drop | Erica Miller |  |
| 2022 | Rise of the Teenage Mutant Ninja Turtles: The Movie | April O'Neil | Päänirooli |
| 2022 | Heatwave | Claire Valens |  |
| 2022 | Love in the Villa | Julie Hutton |  |
| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Rooli | Televisiosarjat> Jakso(t) |
| --- | --- | --- | --- | --- |
| 2002 | Lizzie McGuire | Lizzie McGuire | Posse Member #2 | ”You’re a Good Man, Lizzie McGuire” |
| 2003 | Strong Medicine – kovaa lääkettä | Strong Medicine | Ashley Collins | ”Degeneration” |
| 2003 | Veljemme on nero | Malcolm in the Middle | Val | ”Watching the Baby” |
| 2004 | Joanin salaisuus | Joan of Arcadia | Angela | ”No Bad Guy” |
| 2004 | Like Family | Like Family | tyttö | ”Romancing the Home” |
| 2004 | Perhe paketissa | Grounded for Life | Laura | ”Psycho Therapy” |
| 2006 | O.C. | The O.C. | Kim | ”The Undertow” |
| 2006 | C.S.I. | CSI: Crime Scene Investigation | Tisha | ”Poppin’ Tags” |
| 2007 | Kampus Greek | Greek | tanssija (kreditoimaton) | ”The Rusty Nail” |
| 2008 | Hannah Montana | Hannah Montana | Allison |  3 jaksoa ”You Never Give Me My Money” ”Jake... Another Little Piece of My Heart” ”Uptight (Oliver's All Right)”  |
| 2009–2017 | Vampyyripäiväkirjat | The Vampire Diaries | Bonnie Bennett | 171 jaksoa |
| 2015 | Stalker | Stalker | Christine Harper | ”Love Kills” |
| 2018 | Rise of the Teenage Mutant Ninja Turtles | Rise of the Teenage Mutant Ninja Turtles | April O’Neil (ääni) | 26 jaksoa |
| Televisioelokuvat> Vuosi | Televisioelokuvat> Suomenkielinen nimi | Televisioelokuvat> Alkuperäinen nimi | Televisioelokuvat> Rooli |
| --- | --- | --- | --- |
| 2007 | Hell on Earth | Hell on Earth | Felicia |
| 2008 | Our First Christmas | Our First Christmas | Bernie |
Diskografia > Albumit

Roxbury Drive (2015)
Diskografia > EP:t

Against the Wall (2012)
Diskografia > Singlet

"Boom Kat" (2009)
"My Boyfriend's Back" (2009)
"I Want It All" (2010)
"Sassy" (2010)
"Cold Hearted Snake" (2010)
"Put Your Graffiti On Me" (2012)
"Wanna Say" (2012)
"Power" (2013)
"1991" (2015)
"Secrets" (2015)
"All Your Love" (2016)
Diskografia > Vierailevana artisina

"I Got It From My Mama" – will.i.am (2007)
"One More Chance" – will.i.am (2007)
"The Donque Song" – will.i.am (2007)
"Dog Day Afternoon" – Ras Kass (2012)
Kiertueet

The Fantanas (2004–2006)
The Black Eyed Peas: Black Blue & You Tour (2007)
Vampyyripäiväkirjat-kiertue - Q&A With The Cast (2010)
Palkinnot

| Vuosi | Palkinto | Kategoria | Työ | Tulos |
| --- | --- | --- | --- | --- |
| 2011 | Teen Choice Awards | Kohtauksen varastava naisnäyttelijä | Vampyyripäiväkirjat | Voitto |
Aiheesta muualla

Kuvia tai muita tiedostoja aiheesta Katerina Graham Wikimedia Commonsissa
Virallinen kotisivu
Katerina Graham Internet Movie Databasessa. (englanniksi)
Katerina Graham Myspacessa (englanniksi)
Katerina Graham Twitterissä
Katerina Graham (Arkistoitu – Internet Archive) TV.comissa
Katerina Graham Teen Magazine
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Katerina Graham
Käännös suomeksi
Kovža

Kovža (ven. Ко́вжа) on Volgan vesistöön kuuluva joki Vologdan alueen luoteisosassa Venäjällä. Sen pituus on 86 kilometriä ja valuma-alueen laajuus 5 000 neliökilometriä. Joki saa alkunsa Kovžskojejärvestä ja laskee Valkeajärveen. Sen kautta kulkee Volgan–Itämeren vesitie. Kovžan varrella sijaitsee Annenski Mostin kuntakeskus.
Aiheesta muualla

Kovža Venäjän vesistörekisterissä (venäjäksi)
Kimberlin Brown

Kimberlin Brown
Kimberlin Brown Pelzer (s. 29. kesäkuuta 1961 Hayward, Kalifornia) on yhdysvaltalainen näyttelijä. Parhaiten hänet tunnetaan antagonisti Sheila Carterin roolista sarjoissa Tunteita ja tuoksuja sekä Kauniit ja rohkeat.
Tv-ura

Capitol – Danny (1987)
Santa Barbara – Candace Durrell (1990)
Tunteita ja tuoksuja – Sheila Carter (1990–1992, 1993, 1994, 1995, 2005–2006)
Kauniit ja rohkeat – Sheila Carter (1992–1998, 2002–2003, 2017–2018, 2021–2024)
Port Charles – Tohtori Rachel Reese Locke (1999–2002)
General Hospital – Rachel Reese (1999–2002)
Another World – Shelly Clark (1999)
One Life to Live – Tohtori Paige Miller Truman (2004–2005)
Aiheesta muualla

Kimberlin Brown Internet Movie Databasessa. (englanniksi)
Kordestān

Provinssi Iranin kartalla.
Kordestān on yksi Iranin 31 provinssista. Se sijaitsee maan luoteisosassa. Provinssin pääkaupunki on Sanandaj. Vuonna 2010 provinssissa eli noin 1,47 miljoonaa  asukasta.
Kirkkosaari (täsmennyssivu)

Kirkkosaari voi tarkoittaa seuraavia maantieteellisiä kohteita:
Kirkkosaari, saari Iissä
Kirkkosaari, saari Inarissa
Kirkkosaari, saari Kannonkoskella
Kirkkosaari, saari Karstulassa
Kirkkosaari, saari Karttulassa
Kirkkosaari, saari Keuruulla
Kirkkosaari, saari Kuhmossa
Kirkkosaari, saari Kuopiossa
Kirkkosaari, saari Kuusamossa
Kirkkosaari eli Luoto, saari Köyliössä
Kirkkosaari, saari Laukaassa
Kirkkosaari, saari Lestijärvellä
Kirkkosaari, saari Muhoksella
Kirkkosaari, saari Nakkilassa
Kirkkosaari, saari Oulussa
Kirkkosaari, saari Paraisilla
Kirkkosaari, saari ja merkittävä rakennushistorian kohde Pielavedellä
Kirkkosaari, saari Taipalsaarella
Kirkkosaari, saari Taivalkoskella
Kirkkosaari, saari Viitasaarella
Kirkkosaari, saari Virtasalmella Pieksämäellä.
Suomessa on kaikkiaan 76 Kirkkosaari-nimistä maastokohdetta.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kirkkosaari”, voi hakea sivunnimihaulla, laajalla sivunnimihaulla tai tekstihaulla.
Kore

Kore viittaa seuraaviin asioihin:
Kore, Persefonesta käytetty nimi Eleusiin mysteereissä
Kore, antiikin kreikkalainen pukeissaolevaa seisovaa naista esittävä veistos
Kore, Jupiterin kuu
Kotkan Reipas (KoRe), urheiluseura
Kore, Langanojärvi, järvi Etiopiassa
Kore, esperantoksi esiintyvä ranskalainen yhtye
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kore”, voi hakea sivunnimihaulla, laajalla sivunnimihaulla tai tekstihaulla.
Nürburgringin 24 tunnin ajo 2018

Ratapiirros 24 tunnin ajossa käytetystä radasta (Nordschleife + GP-rata).
Nürburgringin 24 tunnin ajo 2018 (ADAC Zurich Nürburgring 24 Hours) oli 12.-13 toukokuuta 2018 ajettu kestävyysajon kilpailu Nürburgringin radalla.
Kilpailu pysäytettiin osaksi aikaa punaisella lipulla sumun vuoksi. Kilpailua ajettiin 10 kierrosta turva-auton takana sumun vuoksi.
Kokonaiskilpailun voitti Manthey Racing Porsche 911 GT3 R -autolla. Voitto oli Mantheyn kuudes, joka teki sillä ennätyksen.
Kilpailuun ilmoittautui 150 autoa, joista yhdeksän TCR-luokassa.
Auto numero 178 oli LMS Racing by Bas Koeten Racing -tallin nimellä TCR-luokan Seat Cupra TCR, jota ajoivat suomalaiset Antti Buri, Kari-Pekka Laaksonen ja Olli Kangas. Auto voitti TCR-luokan kilpailun.
Kilpailun voittanut auto numero 912 aika-ajossa.
Kevin Munroe

Kevin Munroe (s. Bathurst, New Brunswick) on kanadalainen elokuvaohjaaja ja elokuvakäsikirjoittaja. Hän tuli tunnetuksi ohjaamastaan ja käsikirjoittamastaan elokuvasta Teini-ikäiset mutanttininjakilpikonnat (2007).
Munroe muutti vuonna 1995 Los Angelesiin, jossa hän alkoi työskennellä elokuvien parissa, aluksi käsikirjoittajana ja myöhemmin myös ohjaajana.
Filmografia ohjaajana

Teini-ikäiset mutanttininjakilpikonnat (2007)
Dylan Dog: Dead of Night (2011)
Ratchet & Clank (2016)
Aiheesta muualla

Kevin Munroe Internet Movie Databasessa. (englanniksi)
Koeampumalaitos

Koeampumalaitos (lyhenne KoeAL) oli Suomen maavoimiin kuuluva laitos ja puolustusvoimien ainoa raskaiden aseiden koeammuntoja varten varustettu yksikkö. Sen käytössä olivat ampumakenttä Pohjankankaan ampuma-alueella Niinisalon varuskunnassa Kankaanpäässä sekä koeammunta-asema Helsingin Katajaluodossa. Koeampumalaitoksen toiminta vanhalla nimellä loppui vuoden 2012 lopussa, jolloin laitoksesta tuli perustetun puolustusvoimien Räjähdekeskuksen Ähtärin hallintoyksikön alayksikkö.
Koeampumalaitos aloitti toimintansa Utissa vuonna 1921 nimellä Tykistön Koeampumakenttä ja perustettiin itsenäisenä lokakuussa 1939, jolloin se aloitti Niinisalossa Koeasema-nimellä. Kaasusuojelukoulu siirtyi Niinisaloon Santahaminasta 1944.
Koeampumalaitos oli osa Puolustusvoimien materiaalilaitosta vuodesta 1993 lukien ja osa Maavoimien materiaalilaitosta vuoden 2008 alusta. Laitoksella oli henkilöstöä reilut 60 henkeä.milloin?
Koeampumalaitoksen päätehtävänä olivat muun muassa koeammunnat, ampumatarvikkeiden ja aseiden testaus eri olosuhteissa sekä koeräjäytysten tekeminen. Laitoksen asiakkaina ovat myös kotimaiset yksityisen sektorin teollisuusyritykset. Esimerkiksi kaikki Suomeen maahantuodut aseet, ampumatarvikkeet ja asejärjestelmät kokeilltiin Niinisalossa ennen käyttöönottoa.
Laitoksella oli myös kiinteä koeampuma-asema Katajaluodon koeasema (KoeAs) Helsingin Katajaluodossa. Se suoritti myös liikkuvaa testaus- ja dokumentointitoimintaa muun muassa Rovajärven ampuma-alueella. Asema tunnettiin aikaisemmin vielä 60-luvulla nimellä Keskuskoeampuma-asema (KKoeAs/KoeAL).
Vuoden 2006 tulipalo

Koeampumalaitoksella syttyi vakava tulipalo 7. syyskuuta 2006, jossa Pohjankankaan ampuma-alueella tuhoutui rakennus mittalaitteineen. Henkilövahingoilta vältyttiin, mutta aineelliset vahingot olivat silloisen laitoksen johtajan, everstiluutnantti Tero Luukkosen mukaan "melkoiset".
Historia

Laitoksen historian voidaan katsoa alkaneen Helsingin Santahaminaan vuonna 1919 perustetusta Suomen Armeijan Koeasemasta. Koeampumalaitoksen vuosipäivä on 19. marraskuuta ja kunniamarssi on Ratsuväen 30-vuotisen sodan marssi (sanat S. Topelius). Laitos tunnettiin vuoteen 1966 saakka nimellä Koeampuma-asema (KoeAs, joskus RtKoeAs) ja 50-luvulla nimellä Kenttätykistön Koeampuma-asema, tätä ennen Tykistön Koeampuma-asema.
Johtajia ja laitoksen edeltäjien nimet

Laitoksen johdossa ovat palvelleet mm.:
majuri Carl af Forselles, Tykistön Koeampumakentän pääll 1921-1922
kapteeni Nikolai Granberg 1922-1924
eversti Almo Almquist 1924-1925
kapteeni Tuomas Raatikainen 1925-1927
everstiluutnantti Leo Schwank 1927-1938
everstiluutnantti Bertel Törnroos, Tykistön Koeampuma-aseman pääll 1938-1946
majuri Eino Torttila 1946-1951
majuri Toivo Matala, Kenttätykistön Koeampuma-aseman pääll 1951-1956
majuri Kai Oinonen 1957-1963
majuri Yrjö Laitinen 1963-1965
majuri Juhani Kärki 1965-1966
everstiluutnantti Eino Pitkäkoski 1967-1970
everstiluutnantti (Johan) Aarni Kajaani 1970-1974
everstiluutnantti Pentti Karppanen 1974-1979
everstiluutnantti Jouni Ruohonen 1979-1981
everstiluutnantti Timo Erola 1981-1985
everstiluutnantti Ilkka Marila 1985-1989
everstiluutnantti Pertti Malmberg 1989-1993
everstiluutnantti Pekka Jokinen 1993-1995
everstiluutnantti Raimo Partanen 1995-2000
everstiluutnantti Esa Lappalainen 2000-2002
everstiluutnantti Tero Luukkonen 2002-31.10.2007
everstiluutnantti Matti Sandelin 1.11.2007-30.4.2011
everstiluutnantti Heikk Roitto 1.5.2011-31.12.2012
Aiheesta muualla

Virallinen kotisivu[vanhentunut linkki]
Korkkitaulu

Korkkitaulu
Korkkitaulu on yleensä mattapintainen korkinvärinen tai valkoinen taulu joka on niin huokoinen että siihen voi kiinnittää papereita tai muistilappuja nastoilla tai neuloilla. Korkkitaulua voi hyödyntää sisustuksellisesti siten että kiinnittää siihen vaikka postikortteja, mutta monessa toimistossa taulu palvelee yleensä käytännöllisempiä tarkoituksia kuten ilmoituksia työvuoroista tai loma-ajoista.
Dos-à-dos

Dos-à-dos -hevosajoneuvo.
Dos-à-dos (ransk. selät vastakkain) on hevosajoneuvotyyppi sekä varhainen henkilöauton korimalli. Istuimet oli sijoitettu nimen mukaisesti selätysten. Hevosvaunut olivat yhden hevosen vetämät. Englanninkielisissä maissa vaunutyyppiä kutsutaan nimellä dogcart (”koiravaunu”), sillä sen taimmaisen istuimen voi kääntää alas, jolloin sen tilalle tuli kuljetuskehikko koiraa varten.
Varhaisissa henkilöautoissa istumapaikkoja oli tyypillisesti neljä, eli kahdelle henkilölle kummassakin penkkirivissä. 1900-luvun alun jälkeen korityyppi harvinaistui. Se oli kuitenkin käytössä vuosina 1956–1958 valmistetussa Zündapp Janus -kääpiöautossa tilan säästämiseksi.
Dos-à-dos -autoja

Hurtu Dos-à-dos -auto vuodelta 1896.
American Electric Dos-à-dos vuodelta 1900.
Zündapp Janus vuodelta 1956.
Korkman

Korkman on suomalainen sukunimi, joka on muun muassa seuraavilla henkilöillä:
Georg Korkman (s. 1940), elokuvakäsikirjoittaja ja apulaisohjaaja
Julia Korkman (s. 1977), oikeuspsykologian dosentti, Marit ja Sixten Korkmanin tytär
Marit Korkman (os. Witick, 1947–2012), lastenneuropsykologi, Sixten Korkmanin puoliso
Sixten Korkman (s. 1948), taloustieteilijä, toimitusjohtaja ja professori
| --- | --- |
: Tällä täsmennyssivulla luetellaan henkilöitä, joilla on sama sukunimi.
Dom (vuori)

Dom
Dom nähtynä Zermattista heinäkuussa 2010
| --- | --- |
Sijainti:  Wallis,  Sveitsi
Vuoristo:  Mischabelhörner, Valais'n Alpit
Korkeus merenpinnasta:  4 545 m
Prominenssi:  1 057  m 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Dom on 4 545 metriä korkea vuori Sveitsissä, Valais'n Alpeilla. Se on osa Mischabelhörnerin massiivia. Se on Alppien kolmanneksi korkein vuori. Vuoren entinen nimi Mischabel tulee saksankielisestä sanasta heinähanko, koska massiivin korkeimmat huiput ovat lähellä toisiaan ja antavat näin kuvan ylöspäin suuntautuvasta heinähangosta. Vuoren nykyistä nimeä Dom on verrattu katedraalin ja kupoliin. Vuoren länsipuolella on Randan kaupunki ja sen itäpuolella Saas-Feen kylä ja laskettelukeskus.
Maantieteellinen sijainti

Domvuori on Mattertalin ja Saastalin laaksojen välissä. Useat sen sivujoista laskevat Rhônejokeen. Aivan sen läheisyydessä on useita 4 000 metriä korkeita vuorenhuippuja. Pohjoispuolella ovat Lenzspitze, Nadelhorn ja Stecknadelhorn ja lounaispuolella Täschhorn. Vuorelta voi nähdä myös muita tunnettuja vuoria muutaman kilometrin päässä, kuten Weisshornin, Matterhornin ja Dufourspitzen. Lähin tunnettu kaupunki on Zermatt, joka sijaitsee Mattertalin yläosassa.
Valokuvagalleria

Vuoren länsiseinämää
Vuoristomaja
Telttailualue
Näkymä Matterhorn vuorelle
Jäätikkö vuoren länsipuolella
Vuoren huipulla
Kowloon

Kowloonin sijainti Hongkongissa.
Kowloon (kiin.: 九龍; Yalen latinisointi: Gáulùhng) on Hongkongin osa-alue, joka koostuu Hongkongin saaren pohjoispuolella ja Uusien territorioiden pääosan eteläpuolella sijaitsevista Kowloonin niemimaasta ja New Kowloonista. Merialue Hongkongin saaren ja Kowloonin välillä on hyvin kapea. Kowloonin pinta-ala on noin 47 neliökilometriä. Se on erittäin tiheään asuttua aluetta, ja se on täynnä ostoskeskuksia ja ravintoloita, joskin siellä on myös paljon asuintaloja.
Kowloonissa asui vuonna 2021 yli 2,2 miljoonaa ihmistä. Alueen väestötiheys oli yli 47 500 asukasta neliökilometrillä, mikä tekee siitä Hongkongin ylivoimaisesti tiheiten asutun osa-alueen. Kowloonin tunnetuimpia maamerkkejä ovat Tsim Sha Tsuissa sijaitsevat Peninsula-hotelli, Avenue of Stars sekä aivan rannassa sijaitseva museokeskittymä, johon kuuluu muun muassa Hongkongin avaruusmuseo.
Kuvia

One Peking -pilvenpiirtäjä Kowloonissa
Kowloon–Canton-rautatieyhtiön entisen aseman kellotorni
Aiheesta muualla

Kuvia tai muita tiedostoja aiheesta Kowloon Wikimedia Commonsissa
Hongkongin piirit
Hongkongin saari: Central and Western | Eastern | Southern | Wan Chai

Kowloon (mukaan lukien New Kowloon): Kowloon City | Kwun Tong | Sham Shui Po | Wong Tai Sin | Yau Tsim Mong

Uudet territoriot: Islands | Kwai Tsing | North | Sai Kung | Sha Tin | Tai Po | Tsuen Wan | Tuen Mun | Yuen Long